[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Mae addasu siediau a chymeriant porthiant o amgylch diddyfnu wedi helpu ffermwr o Gymru sy\u2019n magu lloi i leihau\u2019r achosion o niwmonia yn sylweddol."}, {"text_idx": "#000006", "text": "Drwy gyflwyno newidiadau sy\u2019n canolbwyntio ar gynhesrwydd, bwydo a datblygiad y rwmen, bu gwelliant mawr, gydag achosion niwmonia yn gostwng i tua 10%."}, {"text_idx": "#000007", "text": "Gydag arweiniad Mr Atkinson a\u2019r arbenigwr siediau Jamie Robertson, mae newidiadau wedi\u2019u gwneud i\u2019r sied fagu cyn diddyfnu yn Fferm Pentre, er mwyn cadw\u2019r amgylchedd mor sych a chynnes a\u0302 phosib."}, {"text_idx": "#000013", "text": "Yn ystod diwrnod agored Cyswllt Ffermio yn Fferm Pentre yn ddiweddar, dywedodd Mr Atkinson fod blaen agored y sied yn darparu awyriad \u2013 nid yw awyru\u2019r to i fanteisio ar yr effaith stacio yn berthnasol i loi ifanc."}, {"text_idx": "#000015", "text": "Mae angen i sied fod yn gynhesach ar y tu mewn na\u2019r tu allan i sbarduno\u2019r effaith stacio; gydag anifeiliaid mwy, byddai hyn yn cael ei yrru gan aer cynhesach o wres eu corff yn gadael allfa yn y to, gan greu pwysau negyddol sy\u2019n tynnu awyr iach i mewn o\u2019r tu allan, yn debyg i simnai."}, {"text_idx": "#000019", "text": "Mae\u2019r strategaeth fwydo ynghylch diddyfnu wedi newid ar Fferm Pentre."}, {"text_idx": "#000020", "text": "Dywedodd Mr Atkinson fod polisi diddyfnu fesul cam, sy\u2019n lleihau cymeriant powdr llaeth dair wythnos cyn diddyfnu, yn annog lloi i fwyta mwy o ddwysfwydydd, gan leihau\u2019r risg o \u2018fol gwair\u2019 ar o\u0302l diddyfnu."}, {"text_idx": "#000022", "text": "Caiff lloi eu diddyfnu pan fyddant tua naw wythnos oed, ac ar yr adeg honno maent yn bwyta 2kg o ddwysfwyd y pen y dydd yn gyfforddus."}, {"text_idx": "#000024", "text": "\u201cMae wir wedi gwneud magu lloi yn bleserus eto,\u201d meddai."}, {"text_idx": "#000027", "text": "Ailagor cyfnod cofrestru ar gyfer taliad o \u00a3500 i ofalwyr di-da\u0302l"}]